lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv fr lv lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
ZAAO kopā ar Latvijas Zaļo punktu nodrošina tekstila šķirošanas iespējas, konteineri pieejami arī Alojas EKO laukumā – Alojas administrācija
Alojas pilsētas un pagasta pārvalde
ZAAO kopā ar Latvijas Zaļo punktu nodrošina tekstila šķirošanas iespējas, konteineri pieejami arī Alojas EKO laukumā
Alojas novada dome31.08.202031.08.2020 Aktualitātes, Alojas pagasts un pilsēta, Braslavas pagasts, Brīvzemnieku pagasts, Novads, Sabiedrība, Staicele, Staiceles pilsēta un pagasts, Vide, ZAAO
Pašvaldību atkritumu apsaimniekošanas uzņēmums SIA “ZAAO” (ZAAO) sadarbībā ar Latvijas Zaļo punktu no 1.septembra uzsāk piedāvāt tekstila šķirošanas pakalpojumu ZAAO darbības reģiona 20 EKO laukumos, kā arī pie vairākām tirdzniecības vietām Cēsīs un Valmierā. Iedzīvotāji tiek aicināti ievietot lietošanai vēl derīgu apģērbu, apavus un mājas tekstilu speciālajos konteineros.
ZAAO valdes priekšsēdētājs Gints Kukainis: “Esam gandarīti, ka tagad varam piedāvāt klientu prasītu pakalpojumu – iespēju nodot tekstila izstrādājumus. Pāris gadus jau ar labām atsauksmēm EKO laukumos vācām lietotus apavus, tagad varam teikt, ka pakalpojums ir pilnīgs – ir iespēja nodot ne tikai apavus, bet arī lietošanai derīgus tekstila izstrādājumus. Nevienu materiālu mēs nevācam tāpat vien. Šķirot aicinām to, kam ir atrasta tālāka izmantošana vai pārstrādes iespējas. ZAAO arī turpmāk meklēs dažādus risinājumus aprites ekonomikas principu ieviešanai.”
Latvijas Zaļā punkta direktors Kaspars Zakulis: “Tekstila izstrādājumi vidē un sadzīves atkritumos rada tikpat bīstamu piesārņojumu kā cita veida atkritumi, jo tie visbiežāk tiek ražoti no sintētiskām šķiedrām. Jau šobrīd poligonos no kopējā atkritumu apjoma 3-5% ir tekstils. Taču vienlaikus pētījumi parāda, ka apģērba patēriņš sabiedrībā pieaug, arvien vairāk ietekmējot vidi. Eiropas Savienība noteikusi, ka dalībvalstīm tekstils atsevišķi no citiem atkritumu veidiem būs jāvāc vēlākais no 2025.gada. Taču pēc mūsu tekstila šķirošanas pilotprojekta rezultātiem secinājām, ka ar mērķtiecīgu pieeju un pārdomātu sadarbību starp valsts un privāto sektoru Latvijā tekstila šķirošanas sistēmu ir visas iespējas izveidot ātrāk – no 2022.gada.”
ZAAO darbības reģionā tekstila šķirošanas konteineri novietoti pie veikaliem “top!” Raunas ielā 13A un Gaujas ielā 29, Cēsīs, savukārt Valmierā pie veikaliem “top!” Rīgas ielā 64 un Miera ielā 5, kā arī pie lielveikala “Rimi” Fabrikas ielā 2. Šobrīd Valmierā un Cēsīs tiek precizētas arī citas vietas konteineru izvietošanai, par ko informācija būs pieejama jau tuvākajā laikā. Tāpat tekstila šķirošanas konteineri pieejami  20 “ZAAO” EKO laukumos – Alojā, Apē, Augšlīgatnē, Cēsīs, Valmierā, Jaunpiebalgā, Krimuldā, Limbažos, Mazsalacā, Raunā, Rūjienā, Salacgrīvā, Saulkrastos, Smiltenē, Strenčos, Valkā, Taurenē, Daibē.
Tekstila šķirošanas konteineros iedzīvotāji aicināti ievietot lietošanai derīgos apģērbus, apavus un mājas tekstilu.
Lai veicinātu tekstila nonākšanu atkārtotā apritē, šķirošanas konteineros nedrīkst izmest ar sadzīves ķīmijām, motoreļļām sasmērētu, kā arī mitru, pelējušu apģērbu, kas var sabojāt pārstrādei derīgo materiālu. Tāpat tekstila šķirošanas tvertnēs nedrīkst mest saplēstu apģērbu jeb audumu atliekas.
Uz EKO laukumiem apģērbi, apavi un mājas tekstils jānogādā maksimāli caurredzamos līdz 50 l tilpuma maisos, lai EKO laukumu pārziņi vizuāli var novērtēt materiāla atbilstību.
Šķirošanai der: krekli, bikses, jakas, mēteļi, šalles, cimdi, cepures, dvieļi, aizkari, jostas, somas, gultas veļa, pārklāji, spilveni, segas, kā arī valkāšanai derīgi apavi (izņemot gumijas un speciālie ziemas sporta apavi – slidas, slēpju zābaki).
Latvijā – Rīgā, Pierīgā, Valmierā un Cēsīs – kopumā izvietoti jau vairāk nekā trīsdesmit tekstila šķirošanas konteineri un tuvākajā laikā to skaits Latvijā tiks palielināts līdz 60 konteineriem.
Tekstila šķirošanu un apsaimniekošanu kopš pagājušā gada septembra Latvijā īsteno Latvijas Zaļais punkts sadarbībā ar vides apsaimniekošanas uzņēmumu SIA “Eco Baltia vide”. Šobrīd sadarbība uzsākta arī ar ZAAO, tādējādi veidojot tekstila šķirošanas konteineru pārklājumu Vidzemes reģionā. Aktuālā informācija par tekstila šķirošanas konteineru atrašanās vietām pieejama www.zalais.lv sadaļā “Kur izmest?”.
Visi tekstila šķirošanas konteineros iedzīvotāju sašķirotie materiāli nonāks SIA “Eco Baltia vide” tekstila šķirošanas centrā Tukumā, kur tiek veikta to šķirošana vairāk nekā 30 dažādās kategorijās – atbilstoši to tālākās izmantošanas iespējām – atkārtotai lietošanai vai pārstrādei. Augstākās kvalitātes bērnu un jauniešu apģērbi un apavi tiek ziedoti biedrībai “Taureņa efekts” atbilstoši tās aktuālajām vajadzībām.
Vēršam uzmanību, ka tikai atsevišķi nodotais tekstils ir tālākais lietošanai un pārstrādei derīgs. Tekstila izstrādājumus nedrīkst ievietot papīra, polimēriem, metālam un stikla iepakojumam paredzētajos konteineros. Pārstrādei netiks nošķirots arī tas tekstils, kurš tiks izmests nešķirotu sadzīves atkritumu konteineros, jo tajos tas kļūst netīts, bojāts un tālākai lietošanai nederīgs!
SIA “ZAAO” ir pašvaldību uzņēmums, kas nodrošina atkritumu savākšanu, šķirošanu, uzglabāšanu, apstrādi, pārvadāšanu, apglabāšanu un sabiedrības izglītošanas aktivitātes.
AS „Latvijas Zaļais punkts” ir dibināts 2000.gada 11.janvārī un ir pieredzes bagātākā ražotāju atbildības organizācija Latvijā. Latvijas Zaļais punkts kopš darbības pirmsākumiem rūpējas par izlietotā iepakojuma apsaimniekošanu. Kopš 2006.gada Latvijas Zaļais punkts ir atbildīgs arī par nolietoto elektropreču un videi kaitīgo preču apsaimniekošanu.
SIA ZAAO sabiedrisko attiecību speciāliste
← Alojā notiks saruna festivāla LAMPA aktivitātes
Jauniešus un darbā ar jaunatni iesaistītos aicina piedalīties foto un video pieredzes stāstu konkursā →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.